Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 301

2. A postaigazgatások nem felelősek: 2.1. erőhatalom esetén, a 34. Cikk 1.2. pontjában foglaltak fenntartásával; 2.2. amikor — feltéve, hogy a felelősségüket másképpen nem állapították meg — nem tudnak számot adni a küldeményekről, a szolgálati okiratoknak erőhatalom esetéből származó megsemmisülése miatt; 2.3. ha a kárt a feladó hibája vagy mulasztása okozta, vagy az a küldemény tulajdonságából származott; 2.4. ha olyan küldeményekről van szó, amelyeknek tartalma a 26. Cikkben említett tilalmak alá esik, és amenynyiben ezeket a küldeményeket az illetékes hatóság tartalmuk miatt elkobozta, vagy megsemmisítette; 2.5. a rendeltetési ország jogszabályai értelmében történő elfoglalás esetén, az illető ország igazgatásának bejelentése szerint; 2.6. ha olyan értékküldeményekről van szó, amelyeknél a tartalom tényleges értékét meghaladó, csalárd értéknyilvánítás történt; 2.7. ha a feladó a küldemény feladási napját követő naptól számított egy éven belül semmilyen tudakozványt nem nyújtott be.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes